กรุงศรีแจ้งปิดระบบชั่วคราว เพื่อพัฒนาระบบ
กรุงศรีแจ้งปิดระบบชั่วคราว เพื่อพัฒนาระบบและยกระดับการให้บริการ
6 ก.ย. 2564

กรุงศรี (ธนาคารกรุงศรีอยุธยา จำกัด (มหาชน)) ประกาศปิดปรับปรุงระบบ เพื่อพัฒนาระบบและยกระดับประสิทธิภาพการให้บริการให้ดียิ่งขึ้น โดยจะปิดให้บริการตั้งแต่วันศุกร์ที่ 17 กันยายน 2564 เวลา 23.50 น. และจะเปิดให้บริการในช่องทางต่างๆ ในวันเสาร์ที่ 18 กันยายน 2564 เวลา 21.00 น. ขณะที่ช่องทางสาขาและสำนักแลกเปลี่ยนเงินจะเปิดให้บริการตามเวลาทำการปกติในวันอาทิตย์ที่ 19 กันยายน 2564 (สำหรับสาขาที่เปิดทำการ 7 วัน) และวันจันทร์ที่ 20 กันยายน 2564 (สำหรับสาขาที่เปิดให้บริการ 5 และ 6 วัน)สำหรับช่องทางและบริการที่ไม่สามารถใช้งานได้ในช่วงเวลาดังกล่าว มีดังต่อไปนี้• สาขาและสำนักแลกเปลี่ยนเงินของธนาคารกรุงศรีอยุธยาทั่วประเทศ• บัตรเดบิตทุกประเภท• เครื่องเอทีเอ็ม เครื่องรับฝากเงิน และเครื่องปรับสมุดบัญชีอัตโนมัติ• ช่องทางดิจิทัล ทั้งสำหรับลูกค้าบุคคล และลูกค้าธุรกิจ (Krungsri Mobile App (KMA), Krungsri Online (KOL), Kept, การเปิดบัญชีออนไลน์ทุกช่องทาง, บริการยืนยันตัวตน Krungsri i-CONFIRM, Krungsri Biz Online (KBOL), Krungsri Biz Mobile (KBMO), Krungsri CashLink, Krungsri TradeLink, Krungsri e-Payment, Krungsri e-Customs, Krungsri e-Cess, Krungsri e-Tax, Krungsri e-SSO, Krungsri e-Excise, Direct Approve, Krungsri Supply Chain, Krungsri e-Guarantee)• ช่องทางการให้บริการรับชำระเงินและฝากเงินผ่านตัวแทนธนาคาร (Banking Agent) ทุกช่องทาง• กรุงศรี โฟน (IVR)• กรุงศรี เวสเทิร์น ยูเนี่ยน• จุดบริการยืนยันตัวตน Krungsri i-CONFIRMช่องทางและบริการที่สามารถใช้งานได้ตามปกติ ได้แก่ การใช้จ่ายผ่านบัตรเครดิตในเครือกรุงศรี, KRUNGSRI PRIME App, GO App, UCHOOSE App (ยกเว้น UCARD, UCASH, Pay with KMA)


ทั้งนี้ ธนาคารขอให้ลูกค้าวางแผนทำธุรกรรมล่วงหน้าและจัดเตรียมสำรองเงินสดสำหรับการใช้จ่ายในช่วงเวลาดังกล่าว สำหรับลูกค้าที่มีการตั้งเวลาทำรายการล่วงหน้า (ตั้งเวลาโอนเงิน/จ่ายบิล) หรือใช้บริการหักบัญชีเงินฝากอัตโนมัติเพื่อชำระสินค้าหรือบริการที่กำหนดทำรายการไว้ในวันที่ 18 กันยายน 2564 ธนาคารจะทำรายการให้เสร็จสิ้นในวันดังกล่าวธนาคารกรุงศรีอยุธยาต้องขออภัยในความไม่สะดวกที่เกิดขึ้นในครั้งนี้ สามารถดูรายละเอียดได้ทางเว็บไซต์ www.krungsri.com สอบถามข้อมูลเพิ่มเติมติดต่อ Krungsri Call Center โทร 1572